અમદાવાદઃ છેલ્લા આઠ દિવસથી પેટ્રોલ અને ડીઝલની કિંમતોમાં સતત ઘટાડો થઈ રહ્યો છે. આજે ફરી એકવાર પેટ્રોલના ભાવમાં ઘટાડો થયો છે જો કે અમદાવાદમાં કોઈ ફેરફાર થયો નથી, બુધવારે જે કિંમતો હતી તે જ કિંમતો છે પણ અમદાવાદ સિવાયના બાકી મહાનગરોમાં આ કિંમતો ઘટી છે. નવી દિલ્હીમાં આજે પેટ્રોલમાં 15 પૈસા અને ડીઝલમાં 5 પૈસાનો ઘટાડો નોંધાયો છે. નવી કિંમતો લાગુ થયા બાદ આજે દિલ્હીમાં પેટ્રોલની કિંમતો 81.10 રૂપિયા પ્રતિ લીટર અને મિંબઈમાં પેટ્રોલની કિંમત 86.58 રૂપિયા જ્યારે કોલકાતામાં આજે પેટ્રોલની કિંમતો 82.95 રૂપિયાની સપાટી પર પહોંચી છે.